রুমান হাফিজ : ফারিনের বাগানে অনেক ফুল ফুটেছে। সারা বাগানজুড়ে মনপাগল করার মতো সুবাস। তা দেখে ভীষণ ভালো লাগে ফারিনের। ফারিন অবাক বিস্ময়ে আরো লক্ষ্য করে যে, বাগানে প্রায় প্রতিটি ফুলেই প্রজাপতি বসে আছে। আবার সারা বাগানজুড়ে আরো অনেকগুলো প্রজাপতি উড়াউড়ি করছে। রঙ-বেরঙের এসব প্রজাপতির গায়ের রঙ একটি থেকে অপরটি ভিন্ন। ফারিন এগিয়ে এসে একটা সুন্দর প্রজাপতির গায়ে হাত দিতেই সে দেখে প্রজাপতিটি আর প্রজাপতি থাকেনি! একদম পরীর রূপ ধারণ করেছে। হাতে জাদুর কাঠি, পিঠে ডানা, গায়ে অসাধারণ পোশাক। নিজের করা বাগানে পরী দেখে ফারিনতো রীতিমতো অবাক! এতোদিন শুধু গল্পে শুনেছে পরীর কথা, আর আজ একদম নিজের চোখেই দেখছে একেবারে কাছে থেকে। ফারিন আনন্দে-আত্মহারা হয়ে গেলো। আরেকটু কাছে এসে ফারিন বলল-